Document ID: 31995D0313

ΑΠΟΦΑΣΗ ΤΗΣ ΕΠΙΤΡΟΠΗΣ της 24ης Ιουλίου 1995 περί τροποποιήσεως της απόφασης 95/171/ΕΚ σχετικά με ορισμένα μέτρα προστασίας όσον αφορά τους πιθήκους που προέρχονται ή κατάγονται από το Ζαΐρ (Κείμενο που παρουσιάζει ενδιαφέρον για τον ΕΟΧ) (95/313/ΕΚ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
την οδηγία 91/496/ΕΟΚ του Συμβουλίου της 15ης Ιουλίου 1991 περί καθορισμού των αρχών σχετικά με την οργάνωση των κτηνιατρικών ελέγχων για τα ζώα προέλευσης τρίτων χωρών που εισάγονται στην Κοινότητα και περί τροποποίησης των οδηγιών 89/662/ΕΟΚ, 90/425/ΕΟΚ και 90/675/ΕΟΚ (1), όπως τροποποιήθηκε τελευταία από την πράξη προσχώρησης της Αυστρίας, της Φινλανδίας και της Σουηδίας, και ιδίως το άρθρο 18 παράγραφος 7,
Εκτιμώντας:
ότι, συνεπεία της εμφανίσεως κρουσμάτων της ασθένειας Ebola στο Ζαΐρ, η Επιτροπή ανέστειλε τις εισαγωγές πιθήκων από το Ζαΐρ με την απόφαση 95/171/ΕΚ της 18ης Μαΐου 1995 σχετικά με ορισμένα μέτρα προστασίας όσον αφορά τους πιθήκους που προέρχονται ή κατάγονται από το Ζαΐρ (2) 7
ότι εστίες της ασθένειας έχουν καταγραφεί τον Ιούνιο 7 ότι η παρουσία της ασθένειας αυτής αποτελεί σοβαρό κίνδυνο 7
ότι πρέπει, κατά συνέπεια, να παραταθούν τα μέτρα μέχρι της 31 Οκτωβρίου 1995 7
ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Κτηνιατρικής Επιτροπής,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
Το άρθρο 3 της απόφασης 95/171/ΕΚ αντικαθίσταται από το ακόλουθο κείμενο:
«Άρθρο 3
Η παρούσα απόφαση εφαρμόζεται ως τις 31 Οκτωβρίου 1995.».
Άρθρο 2
Τα κράτη μέλη τροποποιούν τα μέτρα που εφαρμόζουν όσον αφορά το Ζαΐρ για να τα προσαρμόσουν προς την παρούσα απόφαση. Πληροφορούν σχετικά την Επιτροπή.
Άρθρο 3
Η παρούσα απόφαση απευθύνεται στα κράτη μέλη.
Βρυξέλλες, 24 Ιουλίου 1995.

Labels: 20
0
3
6
18